CELEX: E2011J0008
Language: fi
Date: 2011-12-14 00:00:00
Title: Tuomioistuimen tuomio, annettu 14 päivänä joulukuuta 2011 , asiassa E-8/11 – EFTAn valvontaviranomainen vastaan Islanti (Sopimuspuolen velvoitteiden noudattamatta jättäminen – ympäristömelun arvioinnista ja hallinnasta annettu direktiivi 2002/49/EY)

27.9.2012   
            
            
               FI
            
            
               Euroopan unionin virallinen lehti
            
            
               C 291/16
            
         TUOMIOISTUIMEN TUOMIO,
   annettu 14 päivänä joulukuuta 2011,
   asiassa E-8/11
   EFTAn valvontaviranomainen vastaan Islanti
   (Sopimuspuolen velvoitteiden noudattamatta jättäminen – ympäristömelun arvioinnista ja hallinnasta annettu direktiivi 2002/49/EY)
   2012/C 291/07
   Asiassa E-8/11, EFTAn valvontaviranomainen vastaan Islanti, on esitetty pyyntö, jonka mukaan tuomioistuimen olisi julistettava, että Islanti ei ole täyttänyt ETA-sopimuksen liitteessä XX olevassa 32g kohdassa tarkoitetussa säädöksessä (ympäristömelun arvioinnista ja hallinnasta 25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY), sellaisena kuin se on mukautettuna ETA-sopimukseen sopimuksen pöytäkirjalla 1, olevasta 7 artiklan 1 kohdasta, 8 artiklan 1 kohdasta ja 10 artiklasta johtuvia velvoitteitaan, koska Islanti on jättänyt varmistamatta, että sen toimivaltaiset viranomaiset ovat laatineet ja tapauksen mukaan hyväksyneet strategisia melukarttoja ja laatineet meluntorjuntasuunnitelmia kaikille alueellaan sijaitseville tieliikenteen pääväylille, joilla kulkee vuosittain yli kuusi miljoonaa ajoneuvoa, ja että direktiivin liitteessä VI tarkoitetut strategisista melukartoista saadut tiedot ja toimintasuunnitelmien tiivistelmät lähetetään EFTAn valvontaviranomaiselle. EFTAn tuomioistuin, jonka muodostivat tuomioistuimen presidentti ja esittelevä tuomari Carl Baudenbacher sekä tuomarit Per Christiansen ja Páll Hreinsson, antoi 14 päivänä joulukuuta 2011 tuomion, jonka tuomiolauselma on seuraava:
   EFTAn tuomioistuin
   
               1)
            
            
               Islanti on määräaikojen puitteissa jättänyt varmistamatta, että sen toimivaltaiset viranomaiset ovat laatineet ja tapauksen mukaan hyväksyneet strategisia melukarttoja ja laatineet meluntorjuntasuunnitelmia kaikille alueellaan sijaitseville tieliikenteen pääväylille, joilla kulkee vuosittain yli kuusi miljoonaa ajoneuvoa, ja että direktiivin liitteessä VI tarkoitetut strategisista melukartoista saadut tiedot ja toimintasuunnitelmien tiivistelmät lähetetään EFTAn valvontaviranomaiselle, Islanti ei ole täyttänyt ETA-sopimuksen liitteessä XX olevassa 32g kohdassa tarkoitetussa säädöksessä (ympäristömelun arvioinnista ja hallinnasta 25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY), sellaisena kuin se on mukautettuna ETA-sopimukseen sopimuksen pöytäkirjalla 1, olevasta 7 artiklan 1 kohdasta, 8 artiklan 1 kohdasta ja 10 artiklasta johtuvia velvoitteitaan.
            
         
               2)
            
            
               Islanti velvoitetaan korvaamaan oikeudenkäyntikulut.